title: Komisijas Lēmums ( 2009. gada 14. decembris ), ar kuru groza I un II pielikumu Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (izziņots ar dokumenta numuru C(2009) 9870) (Dokuments attiecas uz EEZ)

text:
               15.12.2009

               LV

               Eiropas Savienības Oficiālais Vēstnesis

               L 328/70

      KOMISIJAS LĒMUMS

   (2009. gada 14. decembris),
   ar kuru groza I un II pielikumu Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus
   (izziņots ar dokumenta numuru C(2009) 9870)
   (Dokuments attiecas uz EEZ)
   (2009/951/ES)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 29. aprīļa Regulu (EK) Nr. 854/2004, ar ko paredz īpašus noteikumus par lietošanai pārtikā paredzētu dzīvnieku izcelsmes produktu oficiālās kontroles organizēšanu (1), un jo īpaši tās 11. panta 1. punktu,
   tā kā:

               (1)

               Regulā (EK) Nr. 854/2004 ir paredzēts, ka dzīvnieku izcelsmes produktus importē tikai no tām trešām valstīm vai trešo valstu daļām, kuras iekļautas sarakstā, kas sagatavots saskaņā ar minēto regulu. Tajā ir paredzēti arī īpaši nosacījumi gliemeņu, adatādaiņu, tunikātu, jūras gliemežu un zvejniecības produktu importam no trešām valstīm.

               (2)

               Regulā (EK) Nr. 854/2004 ir noteikts, ka, veidojot un atjauninot šādus sarakstus, ir jāņem vērā Eiropas Savienības veiktās kontroles trešajās valstīs un trešo valstu kompetento iestāžu sniegtās garantijas attiecībā uz atbilstību vai līdzvērtību Eiropas Savienības dzīvnieku barības un pārtikas aprites tiesību aktiem un dzīvnieku veselības noteikumiem, kā noteikts Eiropas Parlamenta un Padomes 2004. gada 29. aprīļa Regulā (EK) Nr. 882/2004 par oficiālo kontroli, ko veic, lai nodrošinātu atbilstības pārbaudi saistībā ar dzīvnieku barības un pārtikas aprites tiesību aktiem un dzīvnieku veselības un dzīvnieku labturības noteikumiem (2).

               (3)

               Komisijas 2006. gada 6. novembra Lēmumā 2006/766/EK, ar ko izveido to trešo valstu un teritoriju sarakstus, no kurām ir atļauts ievest gliemenes, adatādaiņus, tunikātus, jūras gliemežus un zvejniecības produktus (3), ir nosauktas trešās valstis, kuras atbilst Regulas (EK) Nr. 854/2004 11. panta 4. punktā minētajiem kritērijiem un tādējādi spēj garantēt, ka minētie produkti, ko eksportē uz Eiropas Savienību, atbilst Eiropas Savienības tiesību aktos paredzētajiem sanitārajiem nosacījumiem attiecībā uz patērētāju veselības aizsardzību. Attiecīgi minētā lēmuma I pielikumā ir iekļauts to trešo valstu saraksts, no kurām ir atļauts importēt gliemenes, adatādaiņus, tunikātus un jūras gliemežus lietošanai pārtikā, savukārt minētā lēmuma II pielikumā ir iekļauts to trešo valstu un teritoriju saraksts, no kurām ir atļauts ievest jebkāda veida zvejniecības produktus lietošanai pārtikā.

               (4)

               Komisijas 2005. gada 5. decembra Regulā (EK) Nr. 2076/2005, ar ko nosaka pārejas noteikumus Eiropas Parlamenta un Padomes Regulu (EK) Nr. 853/2004, (EK) Nr. 854/2004 un (EK) Nr. 882/2004 īstenošanai (4), ir noteikti pārejas pasākumi laikposmam, kurš beidzas 2009. gada 31. decembrī. Šie pasākumi ietver atkāpi no 11. panta 1. punkta Regulā (EK) Nr. 854/2004, pamatojoties uz kuru dalībvalstis var importēt gliemenes un zvejniecības produktus no valstīm, kas iekļautas attiecīgi minētās regulas I un II pielikumā, nodrošinot, ka inter alia tās trešās valsts vai teritorijas kompetentā iestāde attiecīgajai dalībvalstij ir sniegusi garantijas, ka minētie produkti ir iegūti apstākļos, kuri ir vismaz vienlīdzīgi nosacījumiem, kas reglamentē Eiropas Savienības produktu ražošanu un laišanu tirgū.

               (5)

               Kanāda pašlaik ir ietverta Regulas (EK) Nr. 2076/2005 I pielikuma sarakstā. Kanādā notikušās Eiropas Savienības kontroles, kuras veic, lai novērtētu kontroles sistēmas, ar ko reglamentē eksportam uz Eiropas Savienību paredzētu gliemeņu ražošanu, un no kurām pēdējā tika veikta 2009. gadā, apvienojumā ar Apvienotās pārvaldības komitejas ieteikumu, kas paredzēts 1998. gada 17. decembra Nolīgumā starp Eiropas Kopienu un Kanādas valdību par sanitārajiem pasākumiem sabiedrības veselības un dzīvnieku veselības aizsardzībai attiecībā uz tirdzniecību ar dzīviem dzīvniekiem un dzīvnieku izcelsmes produktiem (5) un kas ir saistīts ar atbilstību starp Kanādas un Eiropas Savienības standartiem attiecībā uz dzīvām gliemenēm, liecina, ka Kanādā piemērotie nosacījumi attiecībā uz gliemenēm, adatādaiņiem, tunikātiem un jūras gliemežiem, kurus paredzēts sūtīt uz Eiropas Savienību, atbilst attiecīgajos Eiropas Savienības tiesību aktos paredzētajiem nosacījumiem.

               (6)

               Grenlande pašlaik ir ietverta Regulas (EK) Nr. 2076/2005 I pielikuma sarakstā. Grenlandē notikušās Eiropas Savienības kontroles, kuras veic, lai novērtētu kontroles sistēmas, ar ko reglamentē eksportam uz Eiropas Savienību paredzētu gliemeņu ražošanu, un no kurām pēdējā tika veikta 2009. gadā, apvienojumā ar Grenlandes kompetentās iestādes sniegtajām garantijām, liecina, ka Grenlandē piemērotie nosacījumi attiecībā uz gliemenēm, adatādaiņiem, tunikātiem un jūras gliemežiem, kurus paredzēts sūtīt uz Eiropas Savienību, atbilst attiecīgajos Eiropas Savienības tiesību aktos paredzētajiem nosacījumiem. Tāpēc Grenlande ir jāiekļauj Lēmuma 2006/766/EK I pielikuma sarakstā.

               (7)

               Amerikas Savienotajās valstīs notikušās Eiropas Savienības kontroles, kuras veic, lai novērtētu kontroles sistēmas, ar ko reglamentē eksportam uz Eiropas Savienību paredzētu gliemeņu ražošanu, un no kurām pēdējā tika veikta 2009. gadā, uzrādīja atšķirības starp ASV un Eiropas Savienības standartiem attiecībā uz dzīvām gliemenēm, bet neuzrādīja nopietnu apdraudējumu cilvēku veselībai; par vienīgo izņēmumu ir uzskatāms ievākšanas rajons Meksikas līcī. Amerikas Savienotās Valstis un Eiropas Savienība ir vienojušās pārbaudīt atbilstību starp ASV un Eiropas Savienības standartiem attiecībā uz dzīvām gliemenēm. Tāpēc ir lietderīgi uz laiku atļaut Eiropas Savienībā importēt gliemenes, adatādaiņus, tunikātus un jūras gliemežus no Amerikas Savienotajām Valstīm, izņemot gliemenes, kas ievāktas Meksikas līcī. Šī pagaidu atļauja ir jāpārskata sešus mēnešus pēc tās stāšanās spēkā, ņemot vērā rezultātus, kas iegūti, pārbaudot atbilstību starp ASV un Eiropas Savienības standartiem attiecībā uz dzīvām gliemenēm.

               (8)

               Angola, Azerbaidžāna, Benina, Eritreja, Izraēla, Kongo Republika, Mjanma, Svētās Helēnas sala, Togo un Zālamana salas pašlaik ir iekļautas Regulas (EK) Nr. 2076/2005 II pielikuma sarakstā. Eiropas Savienības kontroles, kuras veic, lai novērtētu kontroles sistēmas, ar ko reglamentē eksportam uz Eiropas Savienību paredzētu gliemeņu ražošanu, un no kurām pēdējā tika veikta 2007. gadā Angolā, 2007. gadā Azerbaidžānā, 2009. gadā Beninā, 2008. gadā Eritrejā, 2009. gadā Izraēlā, 2009. gadā Kongo Republikā, 2009. gadā Mjanmā, 2003. gadā Svētās Helēnas salā, 2009. gadā Togo un 2007. gadā Zālamana salās, apvienojumā ar garantijām no kompetentajām iestādēm Angolā, Azerbaidžānā (tikai attiecībā uz kaviāru), Beninā, Eritrejā, Izraēlā, Kongo Republikā (tikai attiecībā uz zvejniecības produktiem, kas nozvejoti, izķidāti (ja nepieciešams), sasaldēti un galīgi iepakoti jūrā), Mjanmā (tikai attiecībā uz savvaļā nozvejotiem un sasaldētiem zvejniecības produktiem), Svētās Helēnas salā, Togo (tikai attiecībā uz dzīviem jūras vēžiem) un Zālamana salās, liecina, ka šajās valstīs piemērotie nosacījumi attiecībā uz zvejniecības produktiem, kurus paredzēts sūtīt uz Eiropas Savienību, atbilst attiecīgajos Eiropas Savienības tiesību aktos paredzētajiem nosacījumiem. Tāpēc minētās valstis ir jāiekļauj Lēmuma 2006/766/EK II pielikuma sarakstā.

               (9)

               Turklāt, ņemot vērā atšķirības garantijās, ko sniedz iepriekš minētās trešās valstis, Lēmuma 2006/766/EK I un II pielikuma sarakstos ir jāparedz atsevišķi ierobežojumi.

               (10)

               Svētās Helēnas sala, Tristana da Kuņjas salas un Debesbraukšanas sala ir vienota aizjūras teritorija. Tā kā šīs salas atrodas atstatus cita no citas un tām ir atsevišķa valdība, tās ir izvēlējušās veidot atsevišķas kompetentās iestādes, kas atbild par zvejniecības produktu drošību. Tāpēc Svētā Helēnas salas iekļaušana to valstu sarakstā, no kurām ir atļauts importēt zvejniecības produktus, neattiecas uz Tristana da Kuņjas salām un Debesbraukšanas salu.

               (11)

               Eiropas Savienības tiesību aktu skaidrības labad ir jāgroza Lēmuma 2006/766/EK I un II pielikuma virsraksts. Lēmuma I pielikuma virsrakstam jābūt tādam, lai būtu skaidrs, ka lietošanai pārtikā paredzētas gliemenes, adatādaiņus, tunikātus un jūras gliemežus (neatkarīgi no tā, vai tie ir dzīvi, sasaldēti vai pārstrādāti) ir atļauts importēt tikai no šajā pielikumā iekļautajām trešajām valstīm. Lēmuma II pielikuma virsrakstam jābūt tādam, lai būtu skaidrs, ka šis pielikums attiecas uz tādu zvejniecības produktu importu, kas definēti I pielikuma 3.1. punktā Eiropas Parlamenta un Padomes Regulā (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (6), izņemot produktus, uz kuriem attiecas šā lēmuma I pielikums. Šis dalījums ir vajadzīgs tāpēc, ka Eiropas Savienības prasības attiecībā uz šīm abām grupām ir atšķirīgas.

               (12)

               Tādēļ attiecīgi jāgroza Lēmums 2006/766/EK.

               (13)

               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO LĒMUMU.
   1. pants
   Lēmumu 2006/766/EK groza šādi.

               1.

               Lēmuma I pielikumu groza šādi:

                           a)

                           Lēmuma I pielikuma nosaukumu aizstāj ar šādu nosaukumu:

                              “I PIELIKUMS

                                 To trešo valstu saraksts, no kurām ir atļauts ievest dzīvas, sasaldētas vai pārstrādātas gliemenes, adatādaiņus, tunikātus un jūras gliemežus, kas paredzēti lietošanai pārtikā
                                  (7)

                           b)

                           pēc ieraksta par Austrāliju iekļauj šādu ierakstu par Kanādu:

                                       “CA

                                       KANĀDA”

                           c)

                           pēc ieraksta par Čīli iekļauj šādu ierakstu par Grenlandi:

                                       “GL

                                       GRENLANDE”

                           d)

                           pēc ieraksta par Turciju iekļauj šādu ierakstu par Amerikas Savienotajām Valstīm:

                                       “US

                                       AMERIKAS SAVIENOTĀS VALSTIS

                                       Tikai līdz 2010. gada 1. jūlijam
                                       un
                                       izņemot gliemenes, kas ievāktas Floridas, Teksasas, Misisipi, Alabamas un Luiziānas štatā.”

               2.

               Lēmuma 2006/766/EK II pielikuma tekstu aizstāj ar šā lēmuma pielikuma tekstu.

         2. pants
   Šo lēmumu piemēro no 2010. gada 1. janvāra.
   3. pants
   Šis lēmums ir adresēts dalībvalstīm.

      Briselē, 2009. gada 14. decembrī

            Komisijas vārdā –

            Komisijas locekle

         Androulla VASSILIOU

      (1)  OV L 139, 30.4.2004., 206. lpp.

      (2)  OV L 165, 30.4.2004., 1. lpp.

      (3)  OV L 320, 18.11.2006., 53. lpp.

      (4)  OV L 338, 22.12.2005., 83. lpp.

      (5)  OV L 71, 18.3.1999., 3. lpp.

      (6)  OV L 139, 30.4.2004., 55. lpp. I pielikums: “3.1. punkts. “Zvejniecības produkti” ir visi savvaļas vai saimniecībā audzēti jūras vai saldūdens dzīvnieki (izņemot dzīvas gliemenes, dzīvus adatādaiņus, dzīvus tunikātus un dzīvus jūras gliemežus, kā arī visus zīdītājus, rāpuļus un vardes), tostarp visas šādu dzīvnieku ēdamās formas, daļas un produkti.”

      (7)  Tostarp tos, kuri ir definēti kā zvejniecības produkti Eiropas Parlamenta un Padomes Regulas (EK) Nr. 853/2004 I pielikuma 3.1. punktā (OV L 139, 30.4.2004., 55. lpp.).”;

      PIELIKUMS

            “II PIELIKUMS

               To trešo valstu un trešo valstu teritoriju saraksts, no kurām ir atļauts ievest zvejniecības produktus, kas paredzēti lietošanai pārtikā un uz ko neattiecas šā lēmuma I pielikums

            (Regulas (EK) Nr. 854/2004 11. pantā minētās valstis un teritorijas)

                        ISO kods

                        Valstis

                        Ierobežojumi

                        AE

                        APVIENOTIE ARĀBU EMIRĀTI

                        AG

                        ANTIGVA UN BARBUDA

                        Tikai dzīvi jūras vēži

                        AL

                        ALBĀNIJA

                        AM

                        ARMĒNIJA

                        Tikai savvaļā audzēti upes vēži, termiski apstrādāti saimniecībā neaudzēti vēži un saldēti saimniecībā neaudzēti vēži

                        AN

                        NĪDERLANDES ANTIĻAS

                        AO

                        ANGOLA

                        AR

                        ARGENTĪNA

                        AU

                        AUSTRĀLIJA

                        AZ

                        AZERBAIDŽĀNA

                        Tikai kaviārs

                        BA

                        BOSNIJA un HERCEGOVINA

                        BD

                        BANGLADEŠA

                        BJ

                        BENINA

                        BR

                        BRAZĪLIJA

                        BS

                        BAHAMU SALAS

                        BY

                        BALTKRIEVIJA

                        BZ

                        BELIZA

                        CA

                        KANĀDA

                        CG

                        KONGO REPUBLIKA

                        Tikai zvejniecības produkti, kas nozvejoti, izķidāti (ja nepieciešams), sasaldēti un galīgi iepakoti jūrā

                        CH

                        ŠVEICE

                        CI

                        KOTDIVUĀRA

                        CL

                        ČĪLE

                        CN

                        ĶĪNA

                        CO

                        KOLUMBIJA

                        CR

                        KOSTARIKA

                        CU

                        KUBA

                        CV

                        KABOVERDE

                        DZ

                        ALŽĪRIJA

                        EC

                        EKVADORA

                        EG

                        ĒĢIPTE

                        ER

                        ERITREJA

                        FK

                        FOLKLENDA SALAS

                        GA

                        GABONA

                        GD

                        GRENĀDA

                        GH

                        GANA

                        GL

                        GRENLANDE

                        GM

                        GAMBIJA

                        GN

                        GVINEJA

                        Tikai zivis, kurām nav veiktas nekādas citādas sagatavošanas vai pārstrādes darbības kā vien galvas atdalīšana, iekšu izņemšana, dzesināšana vai sasaldēšana. Komisijas Lēmumā 94/360/EK (OV L 158, 25.6.1994., 41. lpp.) paredzēto fizisko pārbaužu veikšanas biežuma samazināšanu nepiemēro.

                        GT

                        GVATEMALA

                        GY

                        GAJĀNA

                        HK

                        HONKONGA

                        HN

                        HONDURASA

                        HR

                        HORVĀTIJA

                        ID

                        INDONĒZIJA

                        IL

                        IZRAĒLA

                        IN

                        INDIJA

                        IR

                        IRĀNA

                        JM

                        JAMAIKA

                        JP

                        JAPĀNA

                        KE

                        KENIJA

                        KR

                        DIENVIDKOREJA

                        KZ

                        KAZAHSTĀNA

                        LK

                        ŠRILANKA

                        MA

                        MAROKA

                        ME

                        MELNKALNE

                        MG

                        MADAGASKARA

                        MM

                        MJANMA

                        Tikai savvaļā nozvejoti un sasaldēti zvejniecības produkti (saldūdens vai jūras zivis, garneles)

                        MR

                        MAURITĀNIJA

                        MU

                        MAURĪCIJA

                        MV

                        MALDIVU SALAS

                        MX

                        MEKSIKA

                        MY

                        MALAIZIJA

                        MZ

                        MOZAMBIKA

                        NA

                        NAMĪBIJA

                        NC

                        JAUNKALEDONIJA

                        NG

                        NIGĒRIJA

                        NI

                        NIKARAGVA

                        NZ

                        JAUNZĒLANDE

                        OM

                        OMĀNA

                        PA

                        PANAMA

                        PE

                        PERU

                        PF

                        FRANČU POLINĒZIJA

                        PG

                        PAPUA-JAUNGVINEJA

                        PH

                        FILIPĪNAS

                        PM

                        SENPJĒRA UN MIKELONA

                        PK

                        PAKISTĀNA

                        RS

                        SERBIJA
                        Izņemot Kosovu, kā noteikts Apvienoto Nāciju Organizācijas Drošības padomes 1999. gada 10. jūnija Rezolūcijā Nr. 1244

                        Tikai veselas un svaigas zivis, kas nozvejotas jūrā

                        RU

                        KRIEVIJA

                        SA

                        SAŪDA ARĀBIJA

                        SB

                        ZĀLAMANA SALAS

                        SC

                        SEIŠELA SALAS

                        SG

                        SINGAPŪRA

                        SH

                        SVĒTĀS HELĒNAS SALA
                        Neskaitot Tristana da Kuņjas salas un Debesbraukšanas salu

                        SN

                        SENEGĀLA

                        SR

                        SURINAMA

                        SV

                        SALVADORA

                        TG

                        TOGO

                        Tikai dzīvi jūras vēži

                        TH

                        TAIZEME

                        TN

                        TUNISIJA

                        TR

                        TURCIJA

                        TW

                        TAIVĀNA

                        TZ

                        TANZĀNIJA

                        UA

                        UKRAINA

                        UG

                        UGANDA

                        US

                        AMERIKAS SAVIENOTĀS VALSTIS

                        UY

                        URUGVAJA

                        VE

                        VENECUĒLA

                        VN

                        VJETNAMA

                        YE

                        JEMENA

                        YT

                        MAJOTA

                        ZA

                        DIENVIDĀFRIKA

                        ZW

                        ZIMBABVE”


title: Padomes Lēmums (ES) 2017/743 (2017. gada 25. aprīlis), ar ko ieceļ Reģionu komitejas locekli, ko izvirzījusi Austrijas Republika

text:
               28.4.2017

               LV

               Eiropas Savienības Oficiālais Vēstnesis

               L 111/10

         PADOMES LĒMUMS (ES) 2017/743
   (2017. gada 25. aprīlis),
   ar ko ieceļ Reģionu komitejas locekli, ko izvirzījusi Austrijas Republika
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 305. pantu,
   ņemot vērā Austrijas valdības priekšlikumu,
   tā kā:

               (1)

               Padome 2015. gada 26. janvārī, 2015. gada 5. februārī un 2015. gada 23. jūnijā pieņēma Lēmumus (ES) 2015/116 (1), (ES) 2015/190 (2) un (ES) 2015/994 (3), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus.

               (2)

               Pēc Erwin PRÖLL kunga pilnvaru termiņa beigām ir atbrīvojusies Reģionu komitejas locekļa vieta,

         IR PIEŅĒMUSI ŠO LĒMUMU.
   1. pants
   Ar šo uz atlikušo pilnvaru laiku, proti, līdz 2020. gada 25. janvārim, Reģionu komitejā par locekli tiek iecelta:

               —

                  Mag. Johanna MIKL-LEITNER, Mitglied der niederösterreichischen Landesregierung.

         2. pants
   Šis lēmums stājas spēkā tā pieņemšanas dienā.

      Luksemburgā, 2017. gada 25. aprīlī

            Padomes vārdā –

            priekšsēdētājs

         I. BORG

      (1)  Padomes Lēmums (ES) 2015/116 (2015. gada 26. janvāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un viņu aizstājējus (OV L 20, 27.1.2015., 42. lpp.).

      (2)  Padomes Lēmums (ES) 2015/190 (2015. gada 5. februāris), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 31, 7.2.2015., 25. lpp.).

      (3)  Padomes Lēmums (ES) 2015/994 (2015. gada 23. jūnijs), ar ko laikposmam no 2015. gada 26. janvāra līdz 2020. gada 25. janvārim ieceļ amatā Reģionu komitejas locekļus un to aizstājējus (OV L 159, 25.6.2015., 70. lpp.).


title: Politikas un drošības komitejas Lēmums (KĀDP) 2017/1176 (2017. gada 26. jūnijs) par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (EUTM Mali/1/2017)

text:
               1.7.2017

               LV

               Eiropas Savienības Oficiālais Vēstnesis

               L 170/94

         POLITIKAS UN DROŠĪBAS KOMITEJAS LĒMUMS (KĀDP) 2017/1176
   (2017. gada 26. jūnijs)
   par ES misijas spēku komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali) (EUTM Mali/1/2017)
   POLITIKAS UN DROŠĪBAS KOMITEJA,
   ņemot vērā Līgumu par Eiropas Savienību un jo īpaši tā 38. pantu,
   ņemot vērā Padomes Lēmumu 2013/34/KĀDP (2013. gada 17. janvāris) par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) (1), un jo īpaši tā 5. pantu,
   tā kā:

               (1)

               Ievērojot Lēmuma 2013/34/KĀDP 5. panta 1. punktu, Padome pilnvaroja Politikas un drošības komiteju (PDK) saskaņā ar Līguma par Eiropas Savienību 38. pantu pieņemt attiecīgus lēmumus par EUTM Mali politisko kontroli un stratēģisko vadību, tostarp lēmumus par nākamo ES misijas komandieru iecelšanu amatā.

               (2)

               PDK 2016. gada 7. decembrī pieņēma Lēmumu (KĀDP) 2016/2352 (2), ar ko par ES misijas EUTM Mali komandieri tika iecelts brigādes ģenerālis Peter DEVOGELAERE.

               (3)

               Ar Padomes Lēmumu (ES) 2017/971 (3) tika grozīta EUTM Mali komandķēde. Tādēļ Lēmums (KĀDP) 2016/2352 tika atcelts, un brigādes ģenerālis Peter DEVOGELAERE tika iecelts par ES misijas EUTM Mali spēku komandieri.

               (4)

               Beļģija 2017. gada 10. aprīlī ierosināja par ES misijas EUTM Mali spēku komandieri iecelt brigādes ģenerāli Bart LAURENT, kas nomainītu brigādes ģenerāli Peter DEVOGELAERE.

               (5)

               ES Militārā komiteja 2017. gada 29. maijā ieteica PDK par ES misijas EUTM Mali spēku komandieri iecelt brigādes ģenerāli Bart LAURENT, kas no 2017. gada 12. jūlija nomainītu brigādes ģenerāli Peter DEVOGELAERE.

               (6)

               Saskaņā ar 5. pantu Protokolā Nr. 22 par Dānijas nostāju, kas pievienots Līgumam par Eiropas Savienību un Līgumam par Eiropas Savienības darbību, Dānija nepiedalās ar aizsardzību saistītu Savienības lēmumu un rīcību izstrādē un īstenošanā. Tādēļ Dānija nepiedalās šā lēmuma pieņemšanā, un Dānijai tas nav saistošs un nav jāpiemēro,

         IR PIEŅĒMUSI ŠO LĒMUMU.
   1. pants
   Ar šo brigādes ģenerālis Bart LAURENT no 2017. gada 12. jūlija tiek iecelts par ES misijas komandieri Eiropas Savienības militārajai misijai, lai palīdzētu Mali bruņoto spēku apmācībā (EUTM Mali).
   2. pants
   Šis lēmums stājas spēkā tā pieņemšanas dienā.

      Briselē, 2017. gada 26. jūnijā

            Politikas un drošības komitejas vārdā –

            priekšsēdētājs

         W. STEVENS

      (1)  OV L 14, 18.1.2013., 19. lpp.

      (2)  Politikas un drošības komitejas Lēmums (KĀDP) 2016/2352 (2016. gada 7. decembris) par ES misijas komandiera iecelšanu Eiropas Savienības militārajai misijai, lai palīdzētu Mali bruņoto spēku apmācībā (EUTM Mali), un ar ko atceļ Lēmumu (KĀDP) 2016/939 (EUTM Mali/2/2016) (OV L 348, 21.12.2016., 25. lpp.).

      (3)  Padomes Lēmums (ES) 2017/971 (2017. gada 8. jūnijs), ar ko nosaka pasākumus attiecībā uz es kdap militāro misiju bez izpildes pilnvarām plānošanu un īstenošanu un ar ko groza Lēmumus 2010/96/KĀDP par Eiropas Savienības militāro misiju, lai palīdzētu Somālijas drošības spēku apmācībā, 2013/34/KĀDP par Eiropas Savienības militāro misiju, lai palīdzētu Mali bruņoto spēku apmācībā (EUTM Mali) un (KĀDP) 2016/610 par Eiropas Savienības KDAP militāru apmācības misiju Centrālāfrikas Republikā (EUTM RCA) (OV L 146, 9.6.2017., 133. lpp.).


title: Padomes Lēmums (KĀDP) 2016/564 (2016. gada 11. aprīlis), ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku

text:
               12.4.2016

               LV

               Eiropas Savienības Oficiālais Vēstnesis

               L 96/38

         PADOMES LĒMUMS (KĀDP) 2016/564
   (2016. gada 11. aprīlis),
   ar ko groza Lēmumu 2013/798/KĀDP par ierobežojošiem pasākumiem pret Centrālāfrikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienību un jo īpaši tā 29. pantu,
   ņemot vērā Savienības Augstās pārstāves ārlietās un drošības politikas jautājumos priekšlikumu,
   tā kā:

               (1)

               Padome 2013. gada 23. decembrī pieņēma Lēmumu 2013/798/KĀDP (1) pēc tam, kad Apvienoto Nāciju Organizācijas Drošības padome pieņēma Rezolūciju 2127 (2013).

               (2)

               Apvienoto Nāciju Organizācijas Drošības padome 2016. gada 27. janvārī pieņēma Rezolūciju 2262 (2016), ar kuru ieroču embargo, ceļošanas aizliegumu un aktīvu iesaldēšanu attiecībā uz Centrālāfrikas Republiku pagarina līdz 2017. gada 31. janvārim un paredz dažus grozījumus atbrīvojumos attiecībā uz ieroču embargo, kā arī sarakstā iekļaušanas kritērijos.

               (3)

               Ir vajadzīga Savienības turpmāka rīcība, lai īstenotu minētos pasākumus.

               (4)

               Tāpēc būtu attiecīgi jāgroza Lēmums 2013/798/KĀDP,

         IR PIEŅĒMUSI ŠO LĒMUMU.
   1. pants
   Lēmumu 2013/798/KĀDP groza šādi:

               1)

               2. pantu groza šādi:

                           a)

                           1. punkta c) apakšpunktu aizstāj ar šādu:

                                       “c)

                                       tādu kājnieku ieroču un cita ar tiem saistīta ekipējuma pārdošanai, piegādei, nodošanai vai eksportam, ko ir paredzēts izmantot vienīgi starptautiskās patruļās, ar kurām Sangas upes trīs valstu aizsargājamajā teritorijā (Sangha River Tri-national Protected Area) nodrošina aizsardzību pret malumedniecību, ziloņkaula un ieroču kontrabandu un citām darbībām, kas ir pretrunā Centrālāfrikas tiesību aktiem vai Centrālāfrikas starptautiskajām juridiskajām saistībām, kā iepriekš paziņots Komitejai;”;

                           b)

                           1. punktā pievieno šādu d) apakšpunktu:

                                       “d)

                                       tāda ekipējuma pārdošanai, piegādei, nodošanai vai eksportam, kas nav nāvējošs, un palīdzības sniegšanai, tostarp Centrālāfrikas drošības spēku operatīvām mācībām un mācībām, kas nav saistītas ar operatīvu darbību, kuri paredzēti vienīgi tam, lai ar tiem atbalstītu vai tos lietotu Centrālāfrikas drošības sektora reformas procesā, koordinācijā ar MINUSCA, un kā iepriekš paziņots Komitejai.”;

                           c)

                           2. punkta a) apakšpunktu aizstāj ar šādu:

                                       “a)

                                       tāda militārā ekipējuma pārdošanai, piegādei, nodošanai vai eksportam, kas nav nāvējošs un kas paredzēts vienīgi humāniem vai aizsardzības mērķiem, un ar to saistītai tehniskajai palīdzībai vai mācībām;”;

               2)

               2.a panta 1. punktu aizstāj ar šādu:
               “1.   Dalībvalstis veic visus vajadzīgos pasākumus, lai nepieļautu, ka dalībvalstu teritorijā ieceļo vai to šķērso tranzītā personas, kuras saskaņā ar ANO DPR 2127 (2013) 57. punktu izveidotā komiteja (turpmāk “Komiteja”) norādījusi kā personas, kas:

                           a)

                           iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai kavē politisko pārejas procesu vai stabilizācijas un samierināšanas procesu, vai kas uzkurina vardarbību;

                           b)

                           rīkojas, pārkāpjot ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši pārdevušas, piegādājušas vai nodevušas bruņotiem grupējumiem vai noziedznieku tīkliem Centrālāfrikas Republikā, vai saņēmušas bruņojumu vai jebkādus ar to saistītus materiālus, vai tehniskas konsultācijas, mācības vai palīdzību, tostarp finansējumu un finansiālu palīdzību, saistībā ar bruņotu grupējumu vai noziedznieku tīklu vardarbīgām darbībām Centrālāfrikas Republikā;

                           c)

                           ir iesaistītas tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbību saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām un nolaupīšana un piespiedu pārvietošana;

                           d)

                           iesaista vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības;

                           e)

                           sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas;

                           f)

                           kavē humānās palīdzības sniegšanu Centrālāfrikas Republikā vai piekļuvi humānajai palīdzībai, vai tās sadali Centrālāfrikas Republikā;

                           g)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, ar ko tās atbalsta;

                           h)

                           ir Komitejas norādītas vienības vadītāji vai ir atbalstījušas vai darbojušās tādas personas vai vienības interesēs, vārdā vai vadībā, kuru ir norādījusi Komiteja, vai tādas vienības interesēs, vārdā vai vadībā, kura ir Komitejas norādītas personas vai vienības īpašumā vai kontrolē,

                     saskaņā ar šā lēmuma pielikumā izklāstīto uzskaitījumu.”;

               3)

               2.b panta 1. punktu aizstāj ar šādu:
               “1.   Visus līdzekļus un saimnieciskos resursus, kas tieši vai netieši pieder vai ko tieši vai netieši kontrolē personas vai vienības, kuras Komiteja norādījusi kā tādas, kas:

                           a)

                           iesaistās vai atbalsta darbības, ar kurām apdraud mieru, stabilitāti vai drošību Centrālāfrikas Republikā, tostarp darbības, kas apdraud vai kavē politisko pārejas procesu vai stabilizācijas un samierināšanas procesu, vai kas uzkurina vardarbību;

                           b)

                           rīkojas, pārkāpjot ieroču embargo, kas noteikts ANO DPR 2127 (2013) 54. punktā un šā lēmuma 1. pantā, vai ir tieši vai netieši pārdevušas, piegādājušas vai nodevušas bruņotiem grupējumiem vai noziedznieku tīkliem Centrālāfrikas Republikā, vai saņēmušas bruņojumu vai jebkādus ar to saistītus materiālus, vai tehniskas konsultācijas, mācības vai palīdzību, tostarp finansējumu un finansiālu palīdzību, saistībā ar bruņotu grupējumu vai noziedznieku tīklu vardarbīgām darbībām Centrālāfrikas Republikā;

                           c)

                           ir iesaistītas tādu darbību plānošanā, vadīšanā vai veikšanā, ar kurām attiecīgā gadījumā tiek pārkāptas starptautiskās cilvēktiesības vai starptautiskās humanitārās tiesības vai kuras rada cilvēktiesību aizskārumus vai pārkāpumus Centrālāfrikas Republikā, tostarp ar seksuālo vardarbību saistītas darbības, vardarbības vēršana pret civiliedzīvotājiem, uzbrukumi, kas balstīti uz etniskiem vai reliģiskiem motīviem, uzbrukumi skolām un slimnīcām un nolaupīšana un piespiedu pārvietošana;

                           d)

                           iesaista vai izmanto bērnus bruņotos konfliktos Centrālāfrikas Republikā, pārkāpjot piemērojamās starptautiskās tiesības;

                           e)

                           sniedz atbalstu bruņotiem grupējumiem vai noziedznieku tīkliem, nelikumīgi izmantojot vai tirgojot dabas resursus, tostarp dimantus, zeltu, savvaļas dzīvniekus, kā arī savvaļas dzīvnieku izcelsmes produktus Centrālāfrikas Republikā vai no Centrālāfrikas Republikas;

                           f)

                           kavē humānās palīdzības sniegšanu Centrālāfrikas Republikā vai piekļuvi humānajai palīdzībai, vai tās sadali Centrālāfrikas Republikā;

                           g)

                           ir iesaistītas tādu uzbrukumu plānošanā, vadīšanā, finansēšanā vai veikšanā, kas vērsti pret ANO misijām vai starptautisko drošības spēku klātbūtni, tostarp pret MINUSCA, Savienības misijām un Francijas operācijām, ar ko tās atbalsta;

                           h)

                           ir Komitejas norādītas vienības vadītāji vai ir atbalstījušas vai darbojušās tādas personas vai vienības interesēs, vārdā vai vadībā, kuru ir norādījusi Komiteja, vai tādas vienības interesēs, vārdā vai vadībā, kura ir Komitejas norādītas personas vai vienības īpašumā vai kontrolē,

                     iesaldē.
               Šajā punktā minētās personas un vienības ir uzskaitītas šā lēmuma pielikumā.”

         2. pants
   Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.

      Luksemburgā, 2016. gada 11. aprīlī

            Padomes vārdā –

            priekšsēdētājs

         M.H.P. VAN DAM

      (1)  Padomes Lēmums 2013/798/KĀDP (2013. gada 23. decembris) par ierobežojošiem pasākumiem pret Centrālāfrikas Republiku (OV L 352, 24.12.2013., 51. lpp.).


title: 2008/190/EK: Padomes Lēmums ( 2008. gada 18. februāris ), lai noslēgtu Nolīgumu starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem

text:
               5.3.2008

               LV

               Eiropas Savienības Oficiālais Vēstnesis

               L 60/24

      PADOMES LĒMUMS

   (2008. gada 18. februāris),
   lai noslēgtu Nolīgumu starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem
   (2008/190/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 80. panta 2. punktu saistībā ar 300. panta 2. punkta pirmās daļas pirmo teikumu un 300. panta 3. punkta pirmo daļu,
   ņemot vērā Komisijas priekšlikumu,
   ņemot vērā Eiropas Parlamenta atzinumu (1),
   tā kā:

               (1)

               Padome ar 2003. gada 5. jūnija lēmumu pilnvaroja Komisiju sākt sarunas ar trešām valstīm, lai ar Kopienas nolīgumu aizstātu dažus noteikumus pašlaik spēkā esošajos divpusējos nolīgumos.

               (2)

               Komisija Kopienas vārdā ir apspriedusi nolīgumu ar Moldovas Republiku par dažiem gaisa pārvadājumu pakalpojumu aspektiem saskaņā ar mehānismiem un norādījumiem, kas ietverti pielikumā 2003. gada 5. jūnija lēmumam.

               (3)

               Nolīgums ir parakstīts Kopienas vārdā saskaņā ar Padomes Lēmumu 2006/345/EK (2), ņemot vērā tā iespējamo noslēgšanu vēlāk.

               (4)

               Nolīgums būtu jāapstiprina,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināts Nolīgums starp Eiropas Kopienu un Moldovas Republiku par dažiem gaisa pārvadājumu pakalpojumu aspektiem.
   2. pants
   Ar šo Padomes priekšsēdētājs tiek pilnvarots norīkot personu, kas tiesīga sniegt nolīguma 8. panta 1. punktā paredzēto paziņojumu.

      Briselē, 2008. gada 18. februārī

            Padomes vārdā —

            priekšsēdētājs

         D. RUPEL

      (1)  2006. gada 16. maija Atzinums (Oficiālajā Vēstnesī vēl nav publicēts).

      (2)  OV L 126, 13.5.2006., 23. lpp.


title: Padomes Lēmums (ES) 2017/235 (2017. gada 7. februāris) par to, lai Savienības vārdā noslēgtu Nolīgumu starp Eiropas Savienību un Zālamana salām par īstermiņa uzturēšanās vīzu režīma atcelšanu

text:
               11.2.2017

               LV

               Eiropas Savienības Oficiālais Vēstnesis

               L 36/7

         PADOMES LĒMUMS (ES) 2017/235
   (2017. gada 7. februāris)
   par to, lai Savienības vārdā noslēgtu Nolīgumu starp Eiropas Savienību un Zālamana salām par īstermiņa uzturēšanās vīzu režīma atcelšanu
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 77. panta 2. punkta a) apakšpunktu saistībā ar 218. panta 6. punkta otrās daļas a) apakšpunkta v) punktu,
   ņemot vērā Eiropas Komisijas priekšlikumu,
   ņemot vērā Eiropas Parlamenta piekrišanu (1),
   tā kā:

               (1)

               Komisija Savienības vārdā ir risinājusi sarunas ar Zālamana salām par nolīgumu par īstermiņa uzturēšanās vīzu režīma atcelšanu (“nolīgums”).

               (2)

               Saskaņā ar Padomes Lēmumu (ES) 2016/1888 (2) nolīgums ir ticis parakstīts un tiek provizoriski piemērots no 2016. gada 8. oktobra.

               (3)

               Ar nolīgumu izveido Apvienoto ekspertu komiteju nolīguma pārvaldībai. Savienību minētajā Apvienotajā komitejā pārstāv Komisija, kurai palīdz dalībvalstu pārstāvji.

               (4)

               Šis lēmums ir to Šengenas acquis noteikumu pilnveidošana, kuru īstenošanā Apvienotā Karaliste nepiedalās saskaņā ar Padomes Lēmumu 2000/365/EK (3); tādēļ Apvienotā Karaliste nepiedalās šā lēmuma pieņemšanā un Apvienotajai Karalistei šis lēmums nav saistošs un nav jāpiemēro.

               (5)

               Šis lēmums ir to Šengenas acquis noteikumu pilnveidošana, kuru īstenošanā Īrija nepiedalās saskaņā ar Padomes Lēmumu 2002/192/EK (4); tādēļ Īrija nepiedalās šā lēmuma pieņemšanā un Īrijai šis lēmums nav saistošs un nav jāpiemēro.

               (6)

               Nolīgums būtu jāapstiprina,

         IR PIEŅĒMUSI ŠO LĒMUMU.
   1. pants
   Ar šo Savienības vārdā tiek apstiprināts Nolīgums starp Eiropas Savienību un Zālamana salām par īstermiņa uzturēšanās vīzu režīma atcelšanu.
   2. pants
   Padomes priekšsēdētājs Savienības vārdā sniedz nolīguma 8. panta 1. punktā paredzēto paziņojumu (5).
   3. pants
   Komisija, kurai palīdz dalībvalstu pārstāvji, pārstāv Savienību Apvienotajā ekspertu komitejā, kas izveidota saskaņā ar nolīguma 6. pantu.
   4. pants
   Šis lēmums stājas spēkā tā pieņemšanas dienā.

      Briselē, 2017. gada 7. februārī

            Padomes vārdā –

            priekšsēdētājs

         L. GRECH

      (1)  Piekrišana sniegta 2016. gada 1. decembrī.

      (2)  Padomes Lēmums (ES) 2016/1888 (2016. gada 24. jūnijs) par to, lai Eiropas Savienības vārdā parakstītu un provizoriski piemērotu Nolīgumu starp Eiropas Savienību un Zālamana salām par īstermiņa uzturēšanās vīzu režīma atcelšanu (OV L 292, 27.10.2016., 1. lpp.).

      (3)  Padomes Lēmums 2000/365/EK (2000. gada 29. maijs) par Lielbritānijas un Ziemeļīrijas Apvienotās Karalistes lūgumu piedalīties dažu Šengenas acquis noteikumu īstenošanā (OV L 131, 1.6.2000., 43. lpp.).

      (4)  Padomes Lēmums 2002/192/EK (2002. gada 28. februāris) par Īrijas lūgumu piedalīties dažu Šengenas acquis noteikumu īstenošanā (OV L 64, 7.3.2002., 20. lpp.).

      (5)  Nolīguma spēkā stāšanās dienu Padomes Ģenerālsekretariāts publicēs Eiropas Savienības Oficiālajā Vēstnesī.


title: Padomes Lēmums (ES) 2015/997 (2008. gada 16. jūnijs), lai Eiropas Kopienas vārdā parakstītu Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses

text:
               30.6.2015

               LV

               Eiropas Savienības Oficiālais Vēstnesis

               L 164/1

         PADOMES LĒMUMS (ES) 2015/997
   (2008. gada 16. jūnijs),
   lai Eiropas Kopienas vārdā parakstītu Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 310. pantu saistībā ar 300. panta 2. punkta pirmās daļas pirmo teikumu,
   ņemot vērā Komisijas priekšlikumu,
   tā kā:

               (1)

               Ir pabeigtas sarunas ar Bosniju un Hercegovinu par Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses.

               (2)

               Nolīgumā ietvertos tirdzniecības noteikumus piemēro izņēmuma kārtā saistībā ar stabilizācijas un asociācijas procesā īstenoto politiku, un tie Eiropas Savienībai neradīs precedentu Kopienas tirdzniecības politikā ar trešām valstīm, izņemot Rietumbalkānu valstis.

               (3)

               Nolīgums būtu jāparaksta Kopienas vārdā, ņemot vērā tā noslēgšanu vēlāk,

         IR NOLĒMUSI ŠĀDI.
   1. pants
   Ar šo Kopienas vārdā tiek apstiprināta Stabilizācijas un asociācijas nolīguma parakstīšana starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, ņemot vērā tā noslēgšanu.
   Nolīguma teksts ir pievienots šim lēmumam.
   2. pants
   Ar šo Padomes priekšsēdētājs tiek pilnvarots norīkot personu vai personas, kas tiesīgas Kopienas vārdā parakstīt Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, ņemot vērā tā noslēgšanu.

      Luksemburgā, 2008. gada 16. jūnijā

            Padomes vārdā –

            priekšsēdētājs

         D. RUPEL


title: Padomes Lēmums (1998. gada 18. jūnijs), par Eiropas Kopienas un Austrālijas Savstarpējās atzīšanas nolīguma noslēgšanu attiecībā uz atbilstības novērtēšanu, sertifikātiem un marķējumiem

text:
Svarīgs juridisks paziņojums

|

31998D0508

Oficiālais Vēstnesis L 229 , 17/08/1998 Lpp. 0001 - 0002

		Padomes Lēmums(1998. gada 18. jūnijs),par Eiropas Kopienas un Austrālijas Savstarpējās atzīšanas nolīguma noslēgšanu attiecībā uz atbilstības novērtēšanu, sertifikātiem un marķējumiem(98/508/EK)EIROPAS SAVIENĪBAS PADOME,ņemot vērā Eiropas Kopienas dibināšanas līgumu un jo īpaši tā 113. pantu kopā ar 228. panta 2. punkta pirmo teikumu, 3. punkta pirmo daļu un 228. panta 4. punktu;ņemot vērā Komisijas priekšlikumu,tā kā 1996. gada 19. jūlijā ir apspriests un parafēts Nolīgums starp Eiropas Kopienu un Austrāliju par savstarpēju atzīšanu attiecībā uz atbilstības novērtēšanu, sertifikātiem un marķējumiem un tas ir jāapstiprina;tā kā daži izpildes uzdevumi ir attiecināti uz apvienoto komiteju, kas ir izveidota ar Nolīgumu, un jo īpaši uz to ir attiecinātas pilnvaras grozīt dažus Nolīguma nozaru pielikumu aspektus;tā kā jānosaka attiecīgā iekšējā kārtība, lai nodrošinātu Nolīguma pareizo darbību, un tā kā jāpiešķir Komisijai pilnvaras veikt dažus tehniskus grozījumus Nolīgumā un pieņemt dažus lēmumus attiecībā uz tā īstenošanu,IR PIEŅĒMUSI ŠO LĒMUMU.1. pantsAr šo Eiropas Kopienas vārdā ir apstiprināts Nolīgums starp Eiropas Kopienu un Austrāliju par savstarpēju atzīšanu attiecībā uz atbilstības novērtēšanu, sertifikātiem un marķējumiem, ieskaitot tā pielikumus un tam pievienotās kopīgās deklarācijas.Šim lēmumam ir pievienots Nolīguma teksts, pielikumi un kopīgās deklarācijas.2. pantsAr šo Padomes priekšsēdētājs ir pilnvarots izraudzīties personas, kurām ir tiesības parakstīt Nolīgumu, lai tas kļūtu saistošs Kopienai, un tiesības Kopienas vārdā nosūtīt paziņojumu, kas paredzēts Nolīguma 14. pantā [1].3. pants1. Komisija pārstāv Kopienu apvienotajā komitejā, kas paredzēta Nolīguma 12. pantā, un Komisijai palīdz īpašā komiteja, ko ieceļ Padome. Komisija, apspriedusies ar šo īpašo komiteju, veic iecelšanu amatā, sniedz paziņojumus, veic informācijas apmaiņu un izskata pieprasījumus veikt pārbaudes, kas minētas Nolīguma 8. panta 2. punktā un 12. panta 4. punkta c), d) un e) apakšpunktā.2. Komisija, apspriedusies ar īpašo komiteju, kas minēta šā panta 1. punktā, nosaka Kopienas nostāju attiecībā uz lēmumiem, kas jāpieņem apvienotajai komitejai saistībā ar grozījumiem nozaru pielikumu I līdz IV punktā (Nolīguma 12. panta 4. punkta a) un b) apakšpunkts un 6. punkts) un atbilstības pārbaudi saskaņā ar Nolīguma 8. pantu un 12. panta 6. punkta d) apakšpunktu.3. Visos pārējos gadījumos Padome ar kvalificētu balsu vairākumu pēc Komisijas priekšlikuma nosaka Kopienas nostāju apvienotajā komitejā.4. pantsŠo lēmumu publicē Eiropas Kopienu Oficiālajā Vēstnesī.Luksemburgā, 1998. gada 18. jūnijāPadomes vārdā —priekšsēdētājsG. Strang[1] Nolīguma spēkā stāšanās dienu publicēs Eiropas Kopienu Oficiālajā Vēstnesī.--------------------------------------------------


title: 2009/5/EK: Eiropas Centrālās bankas Lēmums ( 2008. gada 18. decembris ), ar ko atliek rotācijas sistēmas ieviešanu Eiropas Centrālās bankas Padomē (ECB/2008/29)

text:
               7.1.2009

               LV

               Eiropas Savienības Oficiālais Vēstnesis

               L 3/4

      EIROPAS CENTRĀLĀS BANKAS LĒMUMS

   (2008. gada 18. decembris),
   ar ko atliek rotācijas sistēmas ieviešanu Eiropas Centrālās bankas Padomē
   (ECB/2008/29)
   (2009/5/EK)
   EIROPAS CENTRĀLĀS BANKAS PADOME,
   ņemot vērā Eiropas Centrālo banku sistēmas un Eiropas Centrālās bankas Statūtus (tālāk tekstā – “ECBS Statūti”) un jo īpaši to 10.2. pantu,
   tā kā:

               (1)

               Atbilstoši Padomes 2008. gada 8. jūlija Lēmumam 2008/608/EK saskaņā ar Līguma 122. panta 2. punktu par vienotās valūtas ieviešanu Slovākijā 2009. gada 1. janvārī (1) Slovākija izpildījusi euro ieviešanai nepieciešamos nosacījumus, un izņēmuma statuss, kas tai noteikts saskaņā ar Pievienošanās akta (2) 4. pantu, tiek atcelts no 2009. gada 1. janvāra.

               (2)

               Pēc euro ieviešanas Slovākijā Eiropas Centrālās bankas Padomē būs vairāk nekā 21 loceklis. ECBS Statūtu 10.2. pantā noteikts, ka no dienas, kad Eiropas Centrālās bankas Padomes locekļu skaits pārsniedz 21, katram Eiropas Centrālās bankas Valdes loceklim ir viena balss un balsstiesības ir 15 valstu centrālo banku vadītājiem. Tajā paredzēti arī balsošanas tiesību rotācijas noteikumi. Saskaņā ar 10.2. panta sesto ievilkumu Padome – pieņemot lēmumu ar divu trešdaļu savu locekļu balsu vairākumu neatkarīgi no tā, vai viņiem ir balsstiesības vai ne, – var nolemt rotācijas sistēmas ieviešanu atlikt līdz dienai, kad valstu centrālo banku vadītāju skaits pārsniedz 18.

               (3)

               6. apsvērumā 2003. gada 3. februāra Ieteikumam ECB/2003/1 Padomes lēmumam par grozījumiem Eiropas Centrālo banku sistēmas un Eiropas Centrālās bankas Statūtu 10.2. pantā (3) un 6. apsvērumā Padomes, sanākot valstu vai valdību vadītājiem, 2003. gada 21. marta Lēmumam par grozījumiem Eiropas Centrālo banku sistēmas un Eiropas Centrālās bankas Statūtu 10.2. pantā (4) ir paredzēta iespēja atlikt rotācijas sistēmas ieviešanu, lai novērstu situāciju, ka kādam no centrālo banku vadītājiem balsošanas tiesību esamības biežums ir vienāds ar 100 %. Ieviešot rotācijas sistēmu laikā, kad centrālo banku vadītāju skaits pārsniedz 15, būtu nepieciešama īpaša procedūra, lai novērstu to, ka pirmajai banku vadītāju grupai balsošanas tiesības ir retāk nekā otrajai grupai. Viena iespēja nodrošināt šā nosacījuma izpildi būtu piešķirt piecas balsošanas tiesības pirmajai grupai. Tomēr tā rezultātā pirmās grupas locekļu balsošanas tiesību biežums būtu 100 %, kas neatbilst mērķim visus centrālo banku vadītājus pakļaut rotācijas sistēmai. Alternatīvi risinājumi, kas vērsti uz to, lai novērstu 100 % balsošanas tiesību biežumu pirmajai grupai, ievērojami sarežģītu rotācijas sistēmu.

               (4)

               Pēc rūpīgas apspriešanās Padome secināja, ka ieguvums no rotācijas ieviešanas atlikšanas līdz laikam, kad centrālo banku vadītāju skaits pārsniegs 18, ir lielāks par ieguvumu no rotācijas sistēmas ieviešanas laikā, kad centrālo banku vadītāju skaits pārsniedz 15, tādējādi novēršot komplicētu papildu elementu ieviešanu divu grupu pārejas posma rotācijas sistēmā. Tādēļ nepieciešams atlikt rotācijas sistēmas ieviešanu līdz laikam, kad centrālo banku vadītāju skaits pārsniedz 18,

         IR NOLĒMUSI ŠĀDI.
   1. pants
   ECBS Statūtu 10.2. pantā noteiktās rotācijas sistēmas ieviešana tiek atlikta līdz dienai, kurā centrālo banku vadītāju skaits ECB Padomē pārsniedz 18.
   2. pants
   Šis lēmums stājas spēkā 2009. gada 1. janvārī.

      Frankfurtē pie Mainas, 2008. gada 18. decembrī

            ECB prezidents

         Jean-Claude TRICHET

      (1)  OV L 195, 24.7.2008., 24. lpp.

      (2)  Akts par Čehijas Republikas, Igaunijas Republikas, Kipras Republikas, Latvijas Republikas, Lietuvas Republikas, Ungārijas Republikas, Maltas Republikas, Polijas Republikas, Slovēnijas Republikas un Slovākijas Republikas pievienošanās nosacījumiem un pielāgojumiem Līgumos, kas ir Eiropas Savienības pamatā (OV L 236, 23.9.2003., 33. lpp.).

      (3)  OV C 29, 7.2 2003., 6. lpp.

      (4)  OV L 83, 1.4.2003., 66. lpp.


title: 2005/532/EK: Eiropas Parlamenta Lēmums (2005. gada 12. aprīlis) par Eiropas Savienības 2003. finanšu gada vispārējā budžeta izpildes apstiprināšanu, II iedaļa – Padome

text:
               27.7.2005

               LV

               Eiropas Savienības Oficiālais Vēstnesis

               L 196/39

      EIROPAS PARLAMENTA LĒMUMS

   (2005. gada 12. aprīlis)
   par Eiropas Savienības 2003. finanšu gada vispārējā budžeta izpildes apstiprināšanu, II iedaļa – Padome
   (2005/532/EK)
   EIROPAS PARLAMENTS,
   ņemot vērā Eiropas Savienības 2003. finanšu gada vispārējo budžetu (1),
   ņemot vērā 2003. finanšu gada ieņēmumu un izdevumu pārskatu un bilanci (C6–0016/2005),
   ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
   ņemot vērā deklarāciju par pārskatu ticamību, kā arī par notikušo darījumu likumību un pareizību, ko Eiropas Revīzijas palāta iesniegusi saskaņā ar EK līguma 248. pantu (3),
   ņemot vērā Padomes iekšējās revīzijas 2003. gada pārskatu,
   ņemot vērā EK līguma 272. panta 10. punktu, 275. un 276. pantu,
   ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
   ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
   ņemot vērā Reglamenta 71. pantu un V pielikumu,
   ņemot vērā Budžeta kontroles komitejas ziņojumu (A6–0066/2005),

               1.

               Padomes ģenerālsekretāram apstiprina 2003. finanšu gada budžeta izpildi;

               2.

               ieraksta Eiropas Parlamenta komentārus pievienotajā rezolūcijā;

               3.

               uzdod priekšsēdētājam nosūtīt šo lēmumu un pievienoto rezolūciju Padomei, Komisijai, Eiropas Kopienu Tiesai, Revīzijas palātai, Eiropas Ekonomikas un sociālo lietu komitejai, Reģionu komitejai un ombudam, kā arī publicēt tekstus Eiropas Savienības Oficiālajā Vēstnesī (L sērijā).

         Josep BORRELL FONTELLES

            priekšsēdētājs

         Julian PRIESTLEY

            ģenerālsekretārs

      (1)  OV L 54, 28.2.2003., 1. lpp.

      (2)  OV C 293, 30.11.2004., 1. lpp.

      (3)  OV C 294, 30.11.2004., 99. lpp.

      (4)  OV L 248, 16.9.2002., 1. lpp.

      (5)  OV L 356, 31.12.1977., 1. lpp.

         EIROPAS PARLAMENTA REZOLŪCIJA

      ar komentāriem, kuri ir daļa no lēmuma par Eiropas Savienības 2003. finanšu gada vispārējā budžeta izpildes apstiprināšanu, II iedaļa – Padome
      EIROPAS PARLAMENTS,
      ņemot vērā Eiropas Savienības 2003. finanšu gada vispārējo budžetu (1),
      ņemot vērā 2003. finanšu gada ieņēmumu un izdevumu pārskatu un bilanci (C6-0016/2005),
      ņemot vērā Eiropas Revīzijas palātas gada pārskatu par 2003. finanšu gadu un iestāžu atbildes (2),
      ņemot vērā deklarāciju par pārskatu ticamību, kā arī par notikušo darījumu likumību un pareizību, ko Eiropas Revīzijas palāta iesniegusi saskaņā ar EK līguma 248. pantu (3),
      ņemot vērā Padomes iekšējās revīzijas 2003. gada pārskatu,
      ņemot vērā EK līguma 272. panta 10. punktu, 275. un 276. pantu,
      ņemot vērā Padomes 2002. gada 25. jūnija Regulu (EK, Euratom) Nr. 1605/2002 par Finanšu regulu, ko piemēro Eiropas Kopienu vispārējam budžetam (4), it īpaši tās 50. pantu, 86. panta 4. punktu, 145., 146. un 147. pantu,
      ņemot vērā 1977. gada 21. decembra Finanšu regulu, ko piemēro Eiropas Kopienu vispārējam budžetam (5),
      ņemot vērā Reglamenta 71. pantu un V pielikumu,
      ņemot vērā Budžeta kontroles komitejas ziņojumu (A6-0066/2005),

                  1.

                  atzinīgi vērtē atsevišķas iedaļas ieviešanu Padomei Revīzijas palātas 2003. gada pārskatā; pieņem zināšanai Padomes 2003. gadā veikto iekšējo revīziju kopsavilkumu; atzinīgi vērtē uzlaboto informācijas apmaiņu starp Padomi un Parlamentu, izmantojot neformālu dialogu starp divām iestādēm kā daļu no budžeta izpildes apstiprināšanas procedūras; konstatē, ka šie elementi ir palīdzējuši palielināt pārredzamību attiecībā uz Padomes budžeta izpildi;

                  2.

                  pieņem zināšanai Padomes nodomu iesniegt dokumentāciju un veikt precīzus pasākumus, kas nepieciešami jaunās Finanšu regulas prasību izpildei līdz 2004. gada beigām, kā noteikts Revīzijas palātas gada pārskatā, un aicina, lai Padome iesniedz Eiropas Parlamentam problēmu sarakstu, kuras radušās Finanšu regulas īstenošanas gaitā;

                  3.

                  atzinīgi vērtē Revīzijas palātas novērojumu, ka par Padomes juridiskajiem pakalpojumiem tika noslēgti līgumi bez jebkādas konkursa procedūras, lai gan to vērtība pārsniedza slieksni, virs kura tiek pieprasīta konkursa procedūra; atzinīgi vērtē, ka Padome pilnībā pieņem šo novērojumu un ir ierosinājusi konkursa procedūru, lai izstrādātu pamatlīgumu minēto juridisko pakalpojumu veidam; uzsver, cik svarīgi ir ievērot publiskā iepirkuma noteikumus, kuri izklāstīti Finanšu regulā;

                  4.

                  aicina, lai Padome budžeta izpildes apstiprinātājai iestādei, kā tas bijis attiecībā uz visām citām iestādēm, to skaitā Eiropas Parlamentu, nodrošinātu pieeju gada darbības pārskatam, kas minēts 2002. gada 25. jūnija Finanšu regulas 60. panta 7. punktā;

                  5.

                  secina, ka lielāka skaidrība attiecībā uz izdevumiem Kopējās ārpolitikas un drošības politikas (KĀDP) jomā un tās pārvaldībā Padomē uzlabotu pārredzamību; pieprasa Padomei atsevišķi noteikt KĀDP sagatavošanas izmaksas budžetā, kā Revīzijas palāta ieteikusi savā īpašajā ziņojumā Nr. 13/2001; uzsver nepieciešamību izskaidrot Komisijas lomu KĀDP īstenošanā, kā Revīzijas palāta ieteikusi savā īpašajā ziņojumā Nr. 13/2001; iesaka jaunajā iestāžu nolīgumā par budžetu ietvert skaidrus darbības principus un sagatavošanās darbus attiecībā uz Komisijas lomu KĀDP īstenošanā;

                  6.

                  izsaka nožēlu, ka laika trūkuma dēļ Padomes ieteikumam par budžeta izpildes apstiprināšanu nav iespējams pievērst pienācīgo uzmanību, un aicina Komisiju iesniegt un Padomi pieņemt šādu priekšlikumu grozījumiem Finanšu regulas 145. panta 1. punktā:
                  “Eiropas Parlaments pēc Padomes ieteikuma, kas pieņēmusi lēmumu ar kvalificētu balsu vairākumu, līdz n +2 gada 30. jūnijam sniedz Komisijai apstiprinājumu par n gada budžeta izpildi”.

         (1)  OV L 54, 28.2.2003., 1. lpp.

         (2)  OV C 293, 30.11.2004., 1. lpp.

         (3)  OV C 294, 30.11.2004., 99. lpp.

         (4)  OV L 248, 16.9.2002., 1. lpp.

         (5)  OV L 356, 31.12.1977., 1. lpp.


title: 2008/459/EK: Padomes Lēmums ( 2008. gada 6. jūnijs ), ar ko ieceļ Reģionu komitejas locekli no Apvienotās Karalistes

text:
               19.6.2008

               LV

               Eiropas Savienības Oficiālais Vēstnesis

               L 160/30

      PADOMES LĒMUMS

   (2008. gada 6. jūnijs),
   ar ko ieceļ Reģionu komitejas locekli no Apvienotās Karalistes
   (2008/459/EK)
   EIROPAS SAVIENĪBAS PADOME,
   ņemot vērā Eiropas Kopienas dibināšanas līgumu un jo īpaši tā 263. pantu,
   ņemot vērā Apvienotās Karalistes valdības priekšlikumu,
   tā kā:

               (1)

               Padome 2006. gada 24. janvārī pieņēma Lēmumu 2006/116/EK (1), ar ko laikposmam no 2006. gada 26. janvāra līdz 2010. gada 25. janvārim ieceļ Reģionu komitejas locekļus un to aizstājējus.

               (2)

               Pēc Conor MURPHY kunga atkāpšanās ir atbrīvojusies viena Reģionu komitejas locekļa vieta,

         IR NOLĒMUSI ŠĀDI.
   1. pants
   Ar šo Reģionu komitejas locekļa amatā uz atlikušo amata pilnvaru laiku līdz 2010. gada 25. janvārim tiek iecelts Īstlotianas padomes deputāts Roger KNOX kungs.
   2. pants
   Šis lēmums stājas spēkā tā pieņemšanas dienā.

      Luksemburgā, 2008. gada 6. jūnijā

            Padomes vārdā —

            priekšsēdētājs

         A. VIZJAK

      (1)  OV L 56, 25.2.2006., 75. lpp.


title: Padomes Lēmums (1988. gada 18. jūlijs) par Sadarbības nolīguma noslēgšanu starp Eiropas Ekonomikas kopienu un Šveices Konfederāciju par pētniecību un attīstību kokmateriālu jomā, ieskaitot korķi kā vairākkārt izmantojamu izejvielu

text:
Svarīgs juridisks paziņojums

|

31988D0404

Oficiālais Vēstnesis L 195 , 23/07/1988 Lpp. 0074 - 0074

		Padomes lēmums(1988. gada 18. jūlijs)par Sadarbības nolīguma noslēgšanu starp Eiropas Ekonomikas kopienu un Šveices Konfederāciju par pētniecību un attīstību kokmateriālu jomā, ieskaitot korķi kā vairākkārt izmantojamu izejvielu(88/404/EEK)EIROPAS KOPIENU PADOME,ņemot vērā Eiropas Ekonomikas kopienas dibināšanas līgumu un jo īpaši tā 235. pantu,ņemot vērā Komisijas priekšlikumu,ņemot vērā Eiropas Parlamenta atzinumu [1],tā kā Padome ar Lēmumu 86/235/EEK [2] pieņēma pētniecības programmu par materiāliem (izejvielām un izlases materiāliem) (no 1986. gada līdz 1989. gadam), kurā ir ietverta apakšprogramma par kokmateriāliem, ieskaitot korķi kā vairākkārt izmantojamu izejvielu; tā kā minētā Lēmuma 6. pants atļauj Komisijai apspriest nolīgumus ar trešām valstīm, jo īpaši ar tām, kas ir iesaistītas Eiropas sadarbībā zinātnes un tehnisko pētījumu jomā, lai tās pilnībā vai daļēji iesaistītu šajā programmā;tā kā Padome ar Lēmumu 87/177/EEK [3] Eiropas Ekonomikas kopienas vārdā apstiprināja Zinātniskās un tehniskās sadarbības pamatnolīgumu staro Eiropas Kopienu un Šveices Konfederāciju kā vienu starp pārējām valstīm;tā kā šis Nolīgums ir jāapstiprina;tā kā Līgumā nav paredzētas vajadzīgās pilnvaras, izņemot 235. pantā noteiktās pilnvaras,IR PIEŅĒMUSI ŠO LĒMUMU.1. pantsAr šo Kopienas vārdā tiek apstiprināts Eiropas Ekonomikas kopienas un Šveices Konfederācijas Sadarbības nolīgums par pētniecību un attīstību kokmateriālu jomā, ieskaitot korķi kā vairākkārt izmantojamu izejvielu.Nolīguma teksts ir pievienots šim lēmumam.2. pantsPadomes priekšsēdētājs sniedz nolīguma 9. pantā paredzēto paziņojumu [4].Briselē, 1988. gada 18. jūlijā.Padomes vārdā —priekšsēdētājsY. Pottakis[1] OV Nr. C 167, 27.6.1988.[2] OV Nr. L 159, 14.6.1986., 36. lpp.[3] OV Nr. L 71, 14.3.1987., 29. lpp.[4] Šā Nolīguma spēkā stāšanās dienu Padomes Ģenerālsekretariāts publicēs Eiropas Kopienu Oficiālajā Vēstnesī.--------------------------------------------------